b'\n_START_ARTICLE_\nIvanas Romanovas\n_START_SECTION_\nBiografija\n_START_PARAGRAPH_\n1964\xe2\x80\x931968 m. mok\xc4\x97si Klaip\xc4\x97dos raj. Eket\xc4\x97s pradin\xc4\x97je mokykloje, 1975 m. baig\xc4\x97 Klaip\xc4\x97dos 12-\xc4\x85j\xc4\x85 vidurin\xc4\x99 mokykl\xc4\x85. 1987 m. baig\xc4\x97 \xc5\xa0iauli\xc5\xb3 K. Preik\xc5\xa1io pedagogin\xc4\xaf institut\xc4\x85, specialyb\xc4\x97 \xe2\x80\x93 ikimokyklin\xc4\x97 pedagogika ir psichologija._NEWLINE_1969 m. prad\xc4\x97jo lankyti dvira\xc4\x8di\xc5\xb3 sporto treniruotes. 1973 m. pakviestas \xc4\xaf Lietuvos jaunimo rinktin\xc4\x99, 1974 m. pateko \xc4\xaf TSRS jaunimo rinktin\xc4\x99 ir dalyvavo Europos \xc4\x8dempionate, suteiktas sporto meistro vardas. 1975 m. Pasaulio jaunimo \xc4\x8dempionate i\xc5\xa1kovojo aukso medal\xc4\xaf, suteiktas tarptautin\xc4\x97s klas\xc4\x97s sporto meistro vardas. Per 26 metus 38 kartus tapo Lietuvos \xc4\x8dempionu, 7 kartus \xe2\x80\x93 TSRS \xc4\x8dempionu. 1982\xe2\x80\x931983 m. Pasaulio \xc4\x8dempionate laim\xc4\x97jo bronzos medal\xc4\xaf. 1992 m. tapo Pasaulio profesional\xc5\xb3 \xc4\x8dempionato vice\xc4\x8dempionu. Daugkartinis tarptautini\xc5\xb3 lenktyni\xc5\xb3 nugal\xc4\x97tojas. 1996 m. atstovavo Lietuvai Atlantos olimpin\xc4\x97se \xc5\xbeaidyn\xc4\x97se._NEWLINE_1996 m. Lietuvos dvira\xc4\x8di\xc5\xb3 sporto federacijos Vykdomojo komiteto narys, Klaip\xc4\x97dos veteran\xc5\xb3 sporto klubo \xe2\x80\x9eStumbras\xe2\x80\x9c prezidentas. 1997\xe2\x80\x931998 m. Dvira\xc4\x8di\xc5\xb3 sporto mokyklos direktorius, 1998 m. Vakar\xc5\xb3 Lietuvos pramon\xc4\x97s ir finans\xc5\xb3 korporacijos \xc5\xaakio skyriaus vir\xc5\xa1ininko pavaduotojas, sporto komplekso direktorius. 2005 m. Seimo nario Antano Boso pad\xc4\x97j\xc4\x97jas \xe2\x80\x93 sekretorius, Seimo nario J. Pinskaus pad\xc4\x97j\xc4\x97jas-sekretorius_NEWLINE_Darbo partijos Klaip\xc4\x97dos skyriaus narys. 2007\xe2\x80\x932011 m. ir nuo 2011 m. Klaip\xc4\x97dos miesto savivaldyb\xc4\x97s tarybos narys. _NEWLINE_Sutuoktin\xc4\x97 Vilija, vaikai Isanta, Darius, Edgaras.'